ประกาศคณะกรรมการพลังงานนิวเคลียร์เพื่อสันติประกาศคณะกรรมการพลังงานนิวเคลียร์เพื่อสันติเรื่องการจัดทำรายงานวิเคราะห์ความเหมาะสมของพื้นที่ตั้งสถานประกอบการทางนิวเคลียร์พ.ศ.๒๕๖๐ อาศัยอำนาจตามความในมาตรา๑๓ และมาตรา ๕๑ วรรคสาม แห่งพระราชบัญญัติพลังงานนิวเคลียร์เพื่อสันติพ.ศ. ๒๕๕๙ คณะกรรมการพลังงานนิวเคลียร์เพื่อสันติออกประกาศไว้ดังต่อไปนี้ข้อ ๑ประกาศนี้เรียกว่า ประกาศคณะกรรมการพลังงานนิวเคลียร์เพื่อสันติ เรื่องการจัดทำรายงานวิเคราะห์ความเหมาะสมของพื้นที่ตั้งสถานประกอบการทางนิวเคลียร์ พ.ศ.๒๕๖๐ข้อ ๒[๑] ประกาศนี้ให้ใช้บังคับนับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓รายงานวิเคราะห์ความเหมาะสมของพื้นที่ตั้งสถานประกอบการทางนิวเคลียร์ต้องมีรายละเอียดที่สำคัญจำนวน๗ บท ในเรื่องต่าง ๆ ตามที่กำหนด ดังต่อไปนี้(๑)บทนำ(๒)ลักษณะทั่วไปของพื้นที่ตั้งสถานประกอบการทางนิวเคลียร์(๓)ลักษณะเฉพาะของพื้นที่ตั้งสถานประกอบการทางนิวเคลียร์(๔)รายงานด้านสิ่งแวดล้อมและการกระจายตัวของประชากร(๕)แผนฉุกเฉินทางนิวเคลียร์และรังสี(๖)การประกันคุณภาพ(๗)เอกสารอ้างอิงหมวด๑บทนำ ข้อ ๔บทนำต้องมีรายละเอียด ดังต่อไปนี้(๑)ข้อมูลโดยทั่วไปของโครงการ(๒)วัตถุประสงค์ของโครงการ(๓)ข้อมูลของสถานประกอบการทางนิวเคลียร์ ซึ่งระบุ(ก)ชนิด ประเภท และขีดความสามารถ (capacity)ของสถานประกอบการทางนิวเคลียร์(ข)โครงสร้าง ระบบและส่วนประกอบของสถานประกอบการทางนิวเคลียร์(ค)ปริมาณวัสดุกัมมันตรังสีและวัสดุนิวเคลียร์ทั้งหมดที่คาดว่าจะเกิดขึ้นหรือมีอยู่ในสถานประกอบการทางนิวเคลียร์(๔)แบบของสถานประกอบการทางนิวเคลียร์และมาตรฐานที่ใช้ในการออกแบบกรณีสถานประกอบการทางนิวเคลียร์ที่มีเครื่องปฏิกรณ์นิวเคลียร์ข้อมูลของสถานประกอบการทางนิวเคลียร์ตามวรรคหนึ่ง (๓) ต้องระบุข้อมูลต่อไปนี้เพิ่มเติม(๑) ชนิด ประเภทและขนาดพิกัดกำลังของเครื่องปฏิกรณ์นิวเคลียร์ที่มีรายละเอียดอื่นดังต่อไปนี้(ก) ผลผลิตการแบ่งแยกนิวเคลียส (fissionproduct)(ถ้ามี)(ข)ชนิดและองค์ประกอบของเชื้อเพลิงนิวเคลียร์ (fuelelement)(ค) ระดับกำลังและความสามารถในการแลกเปลี่ยนความร้อนออกจากระบบ(powerlevelandheatremoval)(ง) อาคารคลุมเครื่องปฏิกรณ์นิวเคลียร์ (containment)หรือสิ่งกักกั้นเครื่องปฏิกรณ์นิวเคลียร์ (confinement)(จ) อุปกรณ์การทดลอง (experimentaldevice)(ถ้ามี)(๒) โครงสร้าง ระบบและส่วนประกอบของเครื่องปฏิกรณ์นิวเคลียร์หมวด๒ลักษณะทั่วไปของพื้นที่ตั้งสถานประกอบการทางนิวเคลียร์ ข้อ ๕ลักษณะทั่วไปของพื้นที่ตั้งสถานประกอบการทางนิวเคลียร์ต้องมีรายละเอียดดังต่อไปนี้(๑)การแบ่งเขตพื้นที่ตั้งและเขตที่เกี่ยวข้อง ซึ่งประกอบด้วย(ก) พื้นที่กีดกัน (exclusionarea)(ข) พื้นที่ระวังเหตุ (low populationzone)(ค) พื้นที่ตามแผนฉุกเฉิน (emergencyplanningzone)(ง) พื้นที่เฝ้าระวังทางรังสี (radiologicalsurveillancezone)(จ) พื้นที่อนุรักษ์ในบริเวณใกล้เคียง เช่นโบราณสถาน สถาปัตยกรรมที่สำคัญ เขตอนุรักษ์พันธุ์สัตว์ป่า แหล่งทรัพยากรธรรมชาติและสถานที่สำคัญทางธรรมชาติ ทางศาสนา หรือทางวัฒนธรรม เป็นต้น(ฉ) ข้อมูลทางเกษตรกรรม ประมง อุตสาหกรรมโรงพยาบาล สถานศึกษา ทัณฑสถาน เรือนจำ สถานสงเคราะห์ หน่วยงานราชการและสถานที่สาธารณะในบริเวณใกล้เคียง(๒) ผลประเมินชนิดและปริมาณของวัสดุกัมมันตรังสีที่ปลดปล่อยออกจากสถานประกอบการทางนิวเคลียร์ทั้งในกรณีสภาวะปกติและในกรณีเกิดอุบัติเหตุ(๓) ข้อมูลพื้นที่ตั้ง ที่ประกอบด้วย(ก)ข้อมูลความเสี่ยงอันตรายที่เกิดจากบริการสาธารณะและสาธารณูปโภคของพื้นที่ตั้ง(ข) แผนที่และภาพถ่ายในลักษณะต่าง ๆที่เป็นปัจจุบัน(ค)ข้อมูลแผนการพัฒนาพื้นที่ตั้ง การก่อสร้างเส้นทางคมนาคม นิคมอุตสาหกรรมสนามบิน ท่าเรือหรือการดำเนินโครงการขนาดใหญ่ที่อาจเกิดขึ้นในอนาคตหรือที่สามารถทราบล่วงหน้าได้ข้อ ๖ข้อมูลความเสี่ยงอันตรายที่เกิดจากบริการสาธารณะและสาธารณูปโภคพื้นที่ตั้งตามข้อ๕ (๓) (ก) ต้องมีรายละเอียดดังต่อไปนี้(๑) ระบบน้ำ เช่นระบบจ่ายน้ำเพื่อการอุปโภคบริโภค ระบบน้ำดับเพลิง ระบบน้ำเสีย ระบบระบายน้ำและน้ำที่เตรียมไว้ใช้สำหรับสถานประกอบการทางนิวเคลียร์ เป็นต้น(๒)ระบบไฟฟ้า เช่น ระบบสายส่งจ่ายไฟฟ้าจากภายนอกและการเชื่อมต่อเข้ามาภายในสถานประกอบการทางนิวเคลียร์เสถียรภาพของระบบไฟฟ้าระบบไฟฟ้าสำรองที่เตรียมไว้สำหรับสถานประกอบการทางนิวเคลียร์ เป็นต้น(๓)ระบบสื่อสารโทรคมนาคม(๔)เส้นทางการขนส่งคมนาคมทั้งทางบก ทางน้ำและทางอากาศข้อ ๗แผนที่และภาพถ่ายตามข้อ ๕ (๓) (ข) ต้องมีรายละเอียด ดังต่อไปนี้(๑)แผนที่ทางธรณีวิทยาที่มาตราส่วนต่าง ๆ(๒)ภาพถ่ายทางอากาศและภาพถ่ายจากดาวเทียม(๓)แผนที่ทางประชากรศาสตร์ทั้งนี้แผนที่ตามวรรคหนึ่งต้องมีรายละเอียดเป็น ๒ ระดับ ดังต่อไปนี้(๑)ระดับท้องที่ (sitevicinity)โดยรวบรวมข้อมูลที่รัศมี ๕ กิโลเมตร และใช้อัตราส่วนของแผนที่ ๑ : ๕,๐๐๐(๒)ในบริเวณพื้นที่ตั้ง (sitearea)โดยรวบรวมข้อมูลที่รัศมี ๑ กิโลเมตร และใช้อัตราส่วนของแผนที่ ๑ : ๕๐๐กรณีสถานประกอบการทางนิวเคลียร์นั้นมีเครื่องปฏิกรณ์นิวเคลียร์ที่ใช้เครื่องปฏิกรณ์นิวเคลียร์ซึ่งมีกำลังเกินกว่า๒ เมกะวัตต์ (ความร้อน) แผนที่ตามวรรคหนึ่ง ต้องมีรายละเอียดเพิ่มเติมอีก ๒ ระดับดังต่อไปนี้(๑)ระดับภูมิภาค (region)โดยรวบรวมข้อมูลที่รัศมีไม่น้อยกว่า ๑๕๐ กิโลเมตร และใช้อัตราส่วนของแผนที่ ๑ :๕๐๐,๐๐๐(๒) ระดับอนุภูมิภาค (near region)โดยรวบรวมข้อมูลที่รัศมี ๒๕ กิโลเมตร และใช้อัตราส่วนของแผนที่ ๑ : ๕๐,๐๐๐หมวด๓ลักษณะเฉพาะของพื้นที่ตั้งสถานประกอบการทางนิวเคลียร์ ข้อ ๘ลักษณะเฉพาะของพื้นที่ตั้งสถานประกอบการทางนิวเคลียร์ต้องมีรายละเอียดดังต่อไปนี้(๑) ผลกระทบจากเหตุการณ์ภายนอกที่เกิดจากธรรมชาติ(natural event)ต่อพื้นที่ตั้งซึ่งต้องประกอบด้วยหัวข้อย่อย ดังต่อไปนี้(ก)แผ่นดินไหวและธรณีวิทยา(ข)อุตุนิยมวิทยา(ค)อุทกวิทยา(๒)ผลกระทบจากเหตุการณ์ภายนอกที่เกิดจากมนุษย์ (human inducedevent)ต่อพื้นที่ตั้ง ซึ่งต้องประกอบด้วยหัวข้อย่อย ดังต่อไปนี้(ก)เส้นทางคมนาคมทางอากาศ(ข)กิจกรรมที่อาจก่อให้เกิดการระเบิดอย่างรุนแรงในพื้นที่ตั้งข้อ ๙ข้อมูลแผ่นดินไหวและธรณีวิทยาตามข้อ ๘ (๑) (ก) ต้องมีรายละเอียดดังต่อไปนี้(๑)ข้อมูลทางธรณีวิทยาทั่วไปของพื้นที่ตั้ง(๒)ข้อมูลการเกิดแผ่นดินไหวขนาดสูงสุดในรอบหนึ่งหมื่นปีรวมทั้งข้อมูลความเสี่ยงที่จะเกิดแผ่นดินไหวในอนาคตและคาบอุบัติซ้ำ (returnperiod)(๓)ผลประเมินความเสี่ยงอันตรายของสถานประกอบการทางนิวเคลียร์อันอาจเกิดขึ้นจากแผ่นดินไหวหรือธรณีวิทยาหากค่าความเสี่ยงอันตรายของสถานประกอบการทางนิวเคลียร์จากแผ่นดินไหวมีค่ามากกว่าที่กำหนดไว้ในกฎกระทรวงว่าด้วยการอนุญาตให้ใช้พื้นที่เพื่อตั้งสถานประกอบการทางนิวเคลียร์ให้ผู้ขอรับใบอนุญาตคำนวณผลกระทบจากอันตรายดังกล่าวรวมถึงแสดงวิธีการหรือการป้องกันผลกระทบนั้นเพื่อให้เกิดความปลอดภัยต่อสถานประกอบการทางนิวเคลียร์ข้อ ๑๐ข้อมูลอุตุนิยมวิทยาตามข้อ ๘ (๑) (ข)ต้องแสดงคุณสมบัติของพื้นที่ตั้งทางอุตุนิยมวิทยา ได้แก่ ความเร็วลม ทิศทางลมอุณหภูมิอากาศ ความชื้นในอากาศ ความกดอากาศ ปริมาณน้ำฝน และแนวร่องมรสุมตลอดจนการเกิดไต้ฝุ่นและพายุโซนร้อนของพื้นที่ตั้ง รวมทั้งข้อมูลปรากฏการณ์ฟ้าผ่า (ถ้ามี)โดยเก็บข้อมูลอย่างต่อเนื่องเป็นระยะเวลาไม่น้อยกว่าหนึ่งปี ทั้งนี้ ข้อมูลดังกล่าวต้องไม่นานกว่าสิบปีพร้อมทั้งผลประเมินความเสี่ยงอันตรายของสถานประกอบการทางนิวเคลียร์อันอาจเกิดขึ้นจากสภาพลมฟ้าอากาศหากค่าความเสี่ยงอันตรายของสถานประกอบการทางนิวเคลียร์จากลมพายุตามวรรคหนึ่งมีค่ามากกว่าที่กำหนดไว้ในกฎกระทรวงว่าด้วยการอนุญาตให้ใช้พื้นที่เพื่อตั้งสถานประกอบการทางนิวเคลียร์ให้ผู้ขอรับใบอนุญาตคำนวณผลกระทบจากอันตรายดังกล่าวรวมถึงแสดงวิธีการหรือการป้องกันผลกระทบนั้นเพื่อให้เกิดความปลอดภัยต่อสถานประกอบการทางนิวเคลียร์ข้อ ๑๑ข้อมูลอุทกวิทยาตามข้อ ๘ (๑) (ค)ต้องแสดงคุณสมบัติของพื้นที่ตั้งทางอุทกวิทยา ดังต่อไปนี้(๑)ข้อมูลลักษณะทางอุทกวิทยาของแหล่งน้ำบนผิวดินในพื้นที่ตั้งทั้งที่เป็นแหล่งน้ำตามธรรมชาติและแหล่งน้ำซึ่งมนุษย์สร้างขึ้น เช่น แม่น้ำ คลองทะเลสาบ อ่างเก็บน้ำ หรือเขื่อน พร้อมทั้งขนาด ความจุ อัตราการไหลของน้ำทิศทางการไหลของน้ำ และแผนการบริหารจัดการน้ำของพื้นที่ตลอดจนข้อมูลการใช้ประโยชน์ของแหล่งน้ำผิวดินดังกล่าว(๒)ข้อมูลลักษณะทางอุทกวิทยาของแหล่งน้ำใต้ดินในพื้นที่ตั้ง ที่มีรายละเอียดเกี่ยวกับลักษณะการเกิดของแหล่งน้ำใต้ดินการเชื่อมต่อกันระหว่างแหล่งน้ำใต้ดินกับแหล่งน้ำบนผิวดินการใช้ประโยชน์ของแหล่งน้ำใต้ดิน ผลการสำรวจแหล่งน้ำใต้ดินผลการประเมินอัตราการไหลของน้ำทิศทางการไหลของน้ำ อัตราการซึมผ่านดินของน้ำ ตลอดจนการเก็บข้อมูลและตัวอย่างพร้อมทั้งวิเคราะห์คุณลักษณะทางกายภาพองค์ประกอบทางเคมี และแบบจำลองสำหรับการวิเคราะห์ผลกระทบที่เกี่ยวข้องกับแหล่งน้ำใต้ดินเช่น การเปลี่ยนแปลงระดับของแหล่งน้ำหรือการปนเปื้อนของวัสดุกัมมันตรังสีลงสู่แหล่งน้ำ เป็นต้น(๓) ข้อมูลทางอุทกวิทยาการเกิดอุทกภัย และสถิติปริมาณน้ำในพื้นที่ย้อนหลังอย่างน้อยสิบปีหากพื้นที่ตั้งอยู่ใกล้ชายฝั่งทะเลหรือแหล่งน้ำขนาดใหญ่ต้องแสดงข้อมูลระดับน้ำขึ้นน้ำลง (tide)คลื่นยักษ์ (swell) คลื่นลม (wave) สึนามิ (tsunami)คลื่นน้ำกระฉอก (seiche) การกัดเซาะชายฝั่ง(shorelineerosion)ข้อมูลทางสมุทรศาสตร์ คุณภาพน้ำทะเล การไหลหมุนเวียนของน้ำทะเลและข้อมูลอื่นที่เกี่ยวข้องกับน้ำทะเลตลอดจนคลื่นน้ำที่เกิดจากแผ่นดินไหวหรือปรากฏการณ์ทางธรณีวิทยาอื่น ๆเพิ่มเติมด้วย(๔)ผลการประเมินหาความเป็นไปได้ที่จะเกิดน้ำท่วมจากปรากฏการณ์ธรรมชาติ และน้ำท่วมหรือคลื่นน้ำที่เกิดจากเขื่อนหรืออ่างเก็บน้ำขนาดใหญ่พังทลายตลอดจนข้อมูลแนวระบายน้ำ(๕)ผลประเมินความเสี่ยงอันตรายของสถานประกอบการทางนิวเคลียร์อันอาจเกิดขึ้นจากอุทกวิทยาหรืออุทกภัยหากค่าความเสี่ยงอันตรายของสถานประกอบการทางนิวเคลียร์จากอุทกภัยตามวรรคหนึ่ง(๕)มีค่ามากกว่าที่กำหนดไว้ในกฎกระทรวงว่าด้วยการอนุญาตให้ใช้พื้นที่เพื่อตั้งสถานประกอบการทางนิวเคลียร์ให้แสดงการคำนวณผลกระทบจากอันตรายดังกล่าวรวมถึงแสดงวิธีการหรือการป้องกันผลกระทบนั้นเพื่อให้เกิดความปลอดภัยต่อสถานประกอบการทางนิวเคลียร์ข้อ ๑๒ข้อมูลเส้นทางคมนาคมทางอากาศตามข้อ ๘ (๒) (ก)ต้องแสดงรายละเอียดเกี่ยวกับเส้นทางคมนาคมทางอากาศ เช่นเส้นทางการบินหรือแนวขึ้นลงของอากาศยาน จำนวนอากาศยานที่ขึ้นลงต่อปีประเภทลักษณะของอากาศยาน เป็นต้นพร้อมทั้งประเมินความเสี่ยงอันตรายของสถานประกอบการทางนิวเคลียร์อันอาจเกิดขึ้นจากการพุ่งชนของอากาศยานหากค่าความเสี่ยงอันตรายของสถานประกอบการทางนิวเคลียร์จากอากาศยานพุ่งชนมีค่ามากกว่าที่กำหนดไว้ในกฎกระทรวงว่าด้วยการอนุญาตให้ใช้พื้นที่เพื่อตั้งสถานประกอบการทางนิวเคลียร์ให้แสดงการคำนวณผลกระทบจากอันตรายดังกล่าวรวมถึงแสดงวิธีการหรือการป้องกันผลกระทบนั้นเพื่อให้เกิดความปลอดภัยต่อสถานประกอบการทางนิวเคลียร์กรณีสถานประกอบการทางนิวเคลียร์ที่มีเครื่องปฏิกรณ์นิวเคลียร์ที่ใช้เครื่องปฏิกรณ์นิวเคลียร์มีกำลังเกินกว่า๒ เมกะวัตต์ (ความร้อน) การประเมินความเสี่ยงอันตรายของสถานประกอบการทางนิวเคลียร์อันอาจเกิดขึ้นจากการพุ่งชนของอากาศยานตามวรรคหนึ่งต้องมีข้อมูลดังนี้(๑)ข้อมูลสนามบินพาณิชย์ที่ห่างจากพื้นที่ตั้งสถานประกอบการทางนิวเคลียร์ไม่เกิน ๑๖กิโลเมตร(๒)ข้อมูลสนามบินทหารที่ห่างจากพื้นที่ตั้งสถานประกอบการทางนิวเคลียร์ไม่เกิน ๘กิโลเมตรข้อ ๑๓ข้อมูลกิจกรรมที่อาจก่อให้เกิดการระเบิดอย่างรุนแรงในพื้นที่ตั้งตามข้อ ๘(๒) (ข) ต้องแสดงรายละเอียด เช่น โรงกลั่นน้ำมันเชื้อเพลิง คลังน้ำมันเชื้อเพลิงคลังสรรพาวุธ สถานที่เก็บวัตถุระเบิด และสถานที่ซึ่งอาจทำให้เกิดการระเบิดจากก๊าซหรือวัตถุไวไฟ เช่น โรงงานเคมี โรงแยกก๊าซแนวท่อขนส่งก๊าซหรือวัตถุไวไฟ แล้วแต่กรณี พร้อมทั้งประเมินความเสี่ยงอันตรายของสถานประกอบการทางนิวเคลียร์อันอาจเกิดขึ้นจากการระเบิดโดยแสดงในรูปแรงอัดสูงและความเป็นพิษของสารเคมีกรณีสถานประกอบการทางนิวเคลียร์นั้นมีเครื่องปฏิกรณ์นิวเคลียร์ที่ใช้เครื่องปฏิกรณ์นิวเคลียร์ซึ่งมีกำลังเกินกว่า ๒ เมกะวัตต์ (ความร้อน)การประเมินความเสี่ยงอันตรายของสถานประกอบการทางนิวเคลียร์อันอาจเกิดขึ้นจากการระเบิดตามวรรคหนึ่งต้องมีรายละเอียดดังต่อไปนี้(๑)ข้อมูลสถานที่ซึ่งอาจก่อให้เกิดการระเบิดอย่างรุนแรงที่ห่างจากพื้นที่ตั้งไม่เกิน๕ กิโลเมตร(๒)ข้อมูลสถานที่ซึ่งอาจก่อให้เกิดการระเบิดจากก๊าซหรือวัตถุไวไฟที่ห่างจากพื้นที่ตั้งไม่เกิน๘ กิโลเมตรหากค่าความเสี่ยงอันตรายของสถานประกอบการทางนิวเคลียร์จากการระเบิดที่รุนแรงมีค่ามากกว่าที่กำหนดไว้ในกฎกระทรวงว่าด้วยการอนุญาตให้ใช้พื้นที่เพื่อตั้งสถานประกอบการทางนิวเคลียร์ให้แสดงการคำนวณผลกระทบจากอันตรายดังกล่าวรวมถึงแสดงวิธีการหรือการป้องกันผลกระทบนั้นเพื่อให้เกิดความปลอดภัยต่อสถานประกอบการทางนิวเคลียร์หมวด๔รายงานด้านสิ่งแวดล้อมและการกระจายตัวของประชากร ข้อ ๑๔ รายงานด้านสิ่งแวดล้อมและการกระจายตัวของประชากรต้องมีรายละเอียดในหัวข้อ ดังต่อไปนี้(๑)การแพร่กระจายของวัสดุกัมมันตรังสีที่มีการปลดปล่อยทางอากาศและทางน้ำ(๒)การกระจายตัวของประชากร(๓)ข้อมูลอ้างอิงอื่นข้อ ๑๕ข้อมูลการแพร่กระจายของวัสดุกัมมันตรังสีที่มีการปลดปล่อยทางอากาศและทางน้ำตามข้อ๑๔ (๑)ต้องรวมตลอดถึงเส้นทางที่วัสดุกัมมันตรังสีจะปนเปื้อนเข้าไปสู่วัฏจักรอาหารทั้งทางตรงและทางอ้อมในบริเวณที่ผลการแพร่กระจายของวัสดุกัมมันตรังสีสามารถไปถึงและต้องมีรายละเอียดของชนิด ประเภท ปริมาณ และลักษณะของวัสดุกัมมันตรังสีที่เกิดจากการดำเนินกิจกรรมของสถานประกอบการทางนิวเคลียร์โดยอาศัยข้อมูลที่เป็นปัจจุบันและประเมินผลด้วยแบบจำลองที่เหมาะสมข้อ ๑๖ข้อมูลการกระจายตัวของประชากรตามข้อ ๑๔ (๒)ต้องแสดงการกำหนดขอบเขตความหนาแน่นและการกระจายตัวประชากรครอบคลุมจนถึงพื้นที่ระวังเหตุตามกฎกระทรวงว่าด้วยการอนุญาตให้ใช้พื้นที่เพื่อตั้งสถานประกอบการทางนิวเคลียร์ได้แก่(๑)การกำหนดพื้นที่กีดกัน พื้นที่ระวังเหตุ พื้นที่เฝ้าระวังและระยะห่างจากจุดศูนย์กลางชุมชน(๒)ผลการสำรวจข้อมูลสำมะโนประชากรที่เชื่อถือได้และทันสมัย โดยจัดทำแผนที่ประชากรซึ่งมีสถานประกอบการทางนิวเคลียร์เป็นจุดศูนย์กลางแล้วแบ่งวงกลมเป็นส่วนละ๒๒.๕ องศาทุกทิศทาง(๓)การคำนวณอัตราการเจริญเติบโตหรือการเปลี่ยนแปลงทางประชากรศาสตร์ในพื้นที่ตั้ง(๔)การวิเคราะห์ข้อมูลการกระจายตัวของประชากรซึ่งอาจได้รับผลกระทบทางรังสีตามทิศทาง และระยะห่างจากสถานประกอบการทางนิวเคลียร์ทั้งในสถานการณ์ปกติและฉุกเฉินข้อ ๑๗ข้อมูลอ้างอิงอื่นตามข้อ ๑๔ (๓) ต้องมีรายละเอียด ดังต่อไปนี้(๑)ข้อมูลการใช้พื้นที่เพื่อการเกษตร ปศุสัตว์ ธุรกิจ ที่อยู่อาศัยและการใช้พื้นที่เพื่อกิจกรรมอื่นทั้งขนาดของพื้นที่ ชนิดและปริมาณผลผลิต(๒)ข้อมูลทางนิเวศวิทยาของทั้งพืชและสัตว์ในพื้นที่ตั้งที่ขออนุญาต เช่น ชนิดปริมาณความหนาแน่น แหล่งที่อยู่อาศัย การอพยพย้ายถิ่นตลอดจนข้อมูลพืชและสัตว์ที่ใกล้สูญพันธ์ที่ปรากฏในบริเวณที่ขออนุญาตแล้วแต่กรณี(๓)ข้อมูลการใช้น้ำอุปโภคบริโภคทั้งน้ำประปาและน้ำบาดาล(๔)ข้อมูลระดับรังสีอ้างอิง (baselineradiologicallevel)ในบริเวณและโดยรอบสถานประกอบการทางนิวเคลียร์(๕)มาตรการป้องกัน บรรเทา แก้ไขผลกระทบสิ่งแวดล้อมตลอดจนมาตรการติดตามตรวจสอบสิ่งแวดล้อมและการจัดเก็บข้อมูลหมวด๕แผนฉุกเฉินทางนิวเคลียร์และรังสี ข้อ ๑๘ข้อมูลเส้นทางการอพยพประชาชนกรณีเกิดเหตุฉุกเฉินทางนิวเคลียร์และรังสีและการป้องกันและระงับอันตรายที่อาจเกิดขึ้นแก่ประชาชนและสิ่งแวดล้อมต้องมีรายละเอียด ดังต่อไปนี้(๑)แผนรองรับเหตุฉุกเฉินสำหรับสถานประกอบการทางนิวเคลียร์ไว้เป็นลายลักษณ์อักษรให้สอดคล้องกับระเบียบหรือแนวปฏิบัติการจัดทำแผนฉุกเฉินและครอบคลุมการแก้ไขอุบัติเหตุหรือภาวะผิดปกติที่อาจเกิดขึ้นกับสถานประกอบการทางนิวเคลียร์(๒)มาตรการและแผนดำเนินงานในกรณีเกิดเหตุฉุกเฉินตลอดจนแสดงเส้นทางการอพยพประชาชนกรณีเกิดเหตุฉุกเฉินทางนิวเคลียร์และรังสี(๓)แผนรองรับเหตุฉุกเฉินทางนิวเคลียร์และรังสี และกำหนดเขตรองรับแผนฉุกเฉิน (emergencyplanningzone)ซึ่งประกอบด้วยเขตเตรียมการป้องกันล่วงหน้า (precautionary actionzone)เขตป้องกันเร่งด่วน (urgentprotectiveactionplanningzone)และเขตป้องกันระยะยาว (long-termprotectiveactionplanningzone)กรณีสถานประกอบการทางนิวเคลียร์นั้นมีเครื่องปฏิกรณ์นิวเคลียร์ที่ใช้เครื่องปฏิกรณ์นิวเคลียร์ซึ่งมีกำลังเกินกว่า๒ เมกะวัตต์ (ความร้อน)เส้นทางการอพยพประชาชนกรณีเกิดเหตุฉุกเฉินทางนิวเคลียร์และรังสีและการป้องกันและระงับอันตรายที่อาจเกิดขึ้นแก่ประชาชนและสิ่งแวดล้อมตามวรรคหนึ่งต้องมีการประเมินผลการแพร่กระจายของวัสดุกัมมันตรังสีที่มีการปลดปล่อยทางอากาศตลอดจนเส้นทางที่วัสดุกัมมันตรังสีจะปนเปื้อนเข้าสู่วัฏจักรอาหารทั้งทางตรงและทางอ้อมดังต่อไปนี้(๑)เส้นทางการได้รับรังสีจากทางอากาศ (plumeexposurepathway)ในรัศมี ๑๖ กิโลเมตรโดยรอบพื้นที่ตั้ง(๒)เส้นทางการได้รับรังสีจากการดื่มกิน (ingestion pathway) ในรัศมี ๘๐ กิโลเมตรโดยรอบพื้นที่ตั้งทั้งนี้รายละเอียดในข้อนี้ให้เป็นไปตามกฎกระทรวงว่าด้วยแผนฉุกเฉินทางนิวเคลียร์และรังสีหมวด๖การประกันคุณภาพ ข้อ ๑๙ข้อมูลการประกันคุณภาพต้องมีรายละเอียดอย่างน้อย ดังต่อไปนี้(๑)แผนผังองค์กรที่ชัดเจน การแบ่งความรับผิดชอบในด้านการประกันคุณภาพการควบคุมและการติดตามการประกันคุณภาพภายในองค์กร(๒)ขั้นตอนและวิธีการปฏิบัติงานที่ชัดเจน(๓)ระบบการจัดเก็บและบันทึกเอกสาร(๔)วิธีการควบคุมเอกสาร ผู้รับผิดชอบการควบคุมเอกสารและมีการทบทวนถึงความครบถ้วนถูกต้องและสมบูรณ์ของเอกสารก่อนจัดเก็บในระบบการควบคุมเอกสารทั้งนี้รายละเอียดให้เป็นไปตามกฎกระทรวงว่าด้วยการประกันคุณภาพหมวด๗เอกสารอ้างอิง ข้อ ๒๐เอกสารอ้างอิงต้องมีรายการเอกสารอ้างอิงที่ใช้ในการจัดทำรายงานวิเคราะห์ความเหมาะสมของพื้นที่ตั้งสถานประกอบการทางนิวเคลียร์และสำเนาเอกสารอ้างอิงดังกล่าวประกาศณ วันที่ ๑๓ ธันวาคม พ.ศ. ๒๕๖๐สมคิด จาตุศรีพิทักษ์รองนายกรัฐมนตรีประธานกรรมการพลังงานนิวเคลียร์เพื่อสันติพิมพ์มาดา/จัดทำ๓๑มีนาคม ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๓๓ ง/หน้า ๒๖/๑๔ กุมภาพันธ์ ๒๕๖๑